**Njoftim :**

Qendra e Personel Rekrutimit kërkon të përzgjedhë **6** (gjashtë) kandidatë për çdo Akademi Ushtarake (Akademinë e Forcave Ajrore, Akademinë e Forcave Detare dhe Akademinë West Point) në Shtetet e Bashkuara të Amerikës. Kandidatët e përzgjedhur do të jenë pjesë e seleksionimit të mëtejshëm nga vendi pritës.

**Afati kohor për dorëzimin e dokumentacionit pranë Qendrës së Personel Rekrutimit është deri në 10 Shtator 2018.**

**1. Kriteret e pranimit të kandidatëve:**

* Të ketë shtetësi shqiptare.
* Të ketë kryer arsimin parauniversitar brenda ose jashtë vendit, të njohur dhe ekuivalentuar nga Ministria e Arsimit dhe Sporteve të Republikës së Shqipërisë.
* Të mos jetë i dënuar apo i ndjekur penalisht nga organet e drejtësisë.
* Të jetë në moshë jo më pak se 18 vjeç dhe jo më shumë se 22 vjeç, në ditën e fillimit të vitit akademik.
* Të mos jetë i martuar.
* Të jetë i aftë nga ana shëndetësore.
* Të ketë një trup me fizik të rregullt, të shëndetshëm nga të gjitha pikëpamjet, pa asnjë mangësi apo shenja që deformojnë pamjen, të mos ketë tatuazhe në pjesët e trupit, të mos jetë dyz taban, të mos ketë në trup plagë apo shenja djegie dhe të mos ketë sëmundje të lëkurës.
* Të ketë gjatësinë trupore jo më pak se 170 cm për meshkujt dhe jo më pak se 165 për femrat.
* Të mos jetë bartës i virusit HIV, Hepatit B dhe SST (Sëmundje Seksualisht të Transmetueshme); të mos ketë kaluar apo të vuajë nga sëmundje të zemrës, veshkave, hepatike, pulmonare, neuropsikiatrike, sistemit lokomotor (sistemit kockor dhe lëvizjes) apo të ketë qenë ose jetë përdorues i lëndëve narkotike.
* Kandidatët që do të aplikojnë për ndjekjen e studimeve në institucionet arsimore ushtarake jashtë vendit të plotësojnë kriterin e notës mesatare të shkollës parauniversitare, sipas Vendimit të Këshillit të Ministrave, mbi 6 (gjashtë).
* Kandidatët duhet të zotërojnë gjuhën angleze në të lexuar, të shkruar e të folur dhe të sigurojnë mbi 70 pikë në testimin ALCPT. Ata duhet të jenë regjistruar për zhvillimin e testimeve online të TOEFL dhe SAT ose ACT.
* Kandidatët nuk mund të regjistrohen për ndjekjen e studimeve në institucionet arsimore ushtarake jashtë vendit, në rast se:

1. Zotërojnë diplomë ushtarake për nivelin arsimor për të cilin aplikojnë;
2. Kanë fituar më parë statusin e studentit ushtarak;
3. Kanë qenë kontingjent i Forcave të Armatosura për ndjekjen e studimeve ushtarake brenda dhe jashtë vendit dhe nuk i kanë përfunduar studimet.

* Kandidati që nuk plotëson qoftë edhe një nga kriteret e përmendura më sipër, s’kualifikohet.

**2. Dokumentet për regjistrim:**

Kandidatët për regjistrim duhet të paraqesin pranë Zyrës së Pranimit Tiranë dokumentacionin e mëposhtëm:

* Kërkesë me shkrim e nënshkruar nga kandidati për ndjekjen e studimeve në Akademitë Ushtarake në Shtetet e Bashkuara të Amerikës.
* Formular me të dhënat personale sipas formatit të përcaktuar, **Aneksi A**.
* Fotokopje e noterizuar e dokumentit zyrtar (diplomë dhe certifikatë e maturës shtetërore) që vërteton përfundimin e arsimit përkatës së bashku me listën e notave.
* Fotokopje e kartës së identitetit.
* Fotografi për dokument (4x6), 2 (dy) copë.
* Fotokopje të pasaportës e vlefshme për jashtë shtetit.
* Dokument i cili vërteton se aplikanti është regjistruar për testimet që zhvillohen online për TOEFL dhe SAT ose ACT.
* Certifikatë për TOEFL, SAT ose ACT nëse ka.
* Raportin mjekësor të lëshuar nga Komisioni Mjekoligjor (KML) i Qendrës Shëndetësore të vendbanimit dhe grupin e gjakut.
* Formular i vetëdeklarimit për gjendjen shëndetësore, i cili plotësohet pranë Qendrës së Personel Rekrutimit në momentin e dorëzimit të dokumentacionit.

Dokumentacioni që duhet të paraqesin kandidatët e kualifikuar pas përfundimit të testimit:

* Dëshmi penaliteti.
* Vërtetim nga gjykata që nuk është në proces gjyqësor.
* Vërtetim nga prokuroria që nuk është në proces hetimi.
* Vërtetim nga përmbarimi.
* Raportin mjekësor të lëshuar nga Komisioni Mjeko – Ligjor (KML) i Njësisë Mjekësore Ushtarake.
* Ekzaminimet për agjentët infektivë (Hepatit B, Hepatit C, HIV/AIDS), të lëshuar nga Njësia Mjekësore Ushtarake.

**3. Datat e testimit:**

**Testi i Gjuhës së Huaj: 11.09.2018**

**Testi Fizik: 11.09.2018**

**Testi Intelektual: 12.09.2018**

**Testi Psikologjik: 12.09.2018**

**4. Të dhënat tabelore të Testimit të Aftësive Fizike:**

**MESHKUJ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **NORMA** | **Tërheqje në Hekur** | | **Hedhje e Top-Basketboll** | | **Vrapim shpejt.**  **36m (40 -yard)** | | **Muskuj- Barku** | | **Ulje- Ngritje**  **mbi duar** | | **Vrapim 1600m**  **(One Mile)** | |
|  | **Numri** | **Pikë** | **Metra** | **Pikë** | **Koha** | **Pikë** | **Numri** | **Pikë** | **Numri** | **Pikë** | **Koha** | **Pikë** |
| **Max** | **18** | **50** | **31** | **50** | **7.8’** | **50** | **95** | **50** | **75** | **50** | **5:20** | **50** |
|  | **17** | **45** | **29** | **45** | **8** | **45** | **93** | **45** | **73** | **45** | **5:32** | **45** |
|  | **16** | **40** | **27** | **40** | **8.2** | **40** | **91** | **40** | **71** | **40** | **5:44** | **40** |
|  | **15** | **35** | **25.5** | **35** | **8.4** | **35** | **88** | **35** | **68** | **35** | **5:57** | **35** |
|  | **14** | **30** | **24** | **30** | **8.6** | **30** | **85** | **30** | **65** | **30** | **6:10** | **30** |
|  | **13** | **27** | **22.5** | **27** | **8.75** | **27** | **83** | **27** | **63** | **27** | **6:23** | **27** |
| **Min** | **12** | **25** | **21** | **25** | **8.9’** | **25** | **81** | **25** | **61** | **25** | **6:36** | **25** |

**FEMRA**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **NORMA** | **Tërheqje në Hekur** | | **Hedhje e Top-Bask** | | **Vrapim shpejt.**  **36m (40 -yard)** | | **Muskuj- Barku** | | **Ulje- Ngritje**  **mbi duar** | | **Vrapim 1600m**  **(One Mile)** | |
|  | **Numri** | **Pikë** | **Metra** | **Pikë** | **Koha** | **Pikë** | **Numri** | **Pikë** | **Numri** | **Pikë** | **Koha** | **Pikë** |
| **Max** | **7** | **50** | **20** | **50** | **8.6’** | **50** | **95** | **50** | **50** | **50** | **6:00** | **50** |
|  | **6** | **45** | **19** | **45** | **9’** | **45** | **92** | **45** | **48** | **45** | **6.23** | **45** |
|  | **5** | **40** | **17** | **40** | **9.2** | **40** | **88** | **40** | **46** | **40** | **6.47** | **40** |
|  | **4** | **35** | **15** | **35** | **9.4’** | **35** | **83** | **35** | **44** | **35** | **7.11** | **35** |
| **Min** | **3** | **25** | **12.5** | **25** | **9.7’** | **25** | **78** | **25** | **41** | **25** | **7:35** | **25** |